9. 2. 85 De Europæiske Fællesskabers Tidende Nr. C 37/7 
II 
(Forberedende retsakter) 
KOMMISSIONEN 
Forslag til Rådets forordning (EØF) om ændring af forordning (EØF) nr. 857/84 om 
almindelige regler for anvendelsen af den i artikel 5c i forordning (EØF) nr. 804/68 
omhandlede afgift på mælk og mejeriprodukter 
KOM(85) 13 endelig udg. 
(Forelagt Rådet af Kommissionen den 23. januar 1985) 
(85/C 37/11) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, 
under henvisning til Rådets forordning (EØF) nr. 
804/68 af 27. juni 1968 om den fælles markedsord­
ning for mælk og mejeriprodukter (*), senest ændret 
ved forordning (EØF) nr. 1557/84 (2), særlig artikel 
5c, stk. 6, og 
ud fra følgende betragtninger: 
Ifølge artikel 3 i forordning (EØF) nr. 857/84 (3) kan 
producenter, hvis mælkeproduktion i det referenceår, 
som medlemsstaten baserer sig på, er blevet påvirket i 
kendelig grad af udsædvanlige begivenheder, anmode 
om, at medlemsstaten baserer sig på et andet referen­
ceår; 1980 bør medtages blandt de mulige referen­
ceår; 
de yderligere referencemængder, der er nødvendige 
for at tage hensyn til visse producenters særlige situa­
tion, afskrives i henhold til artikel 5 i forordning 
(EØF) nr. 857/84 på en reserve, som medlemsstaten 
har oprettet inden for garantimængden; de nærmere 
regler for oprettelse af reserven for det direkte salg 
bør præciseres; med henblik på at fremme udviklin­
gen' i afsætningen af mælk bør det tillades inden for 
hver tolvmåneders periode at anvende de disponible 
mængder af denne reserve til supplering af reserven 
for leverancerne og at anvende de disponible mæng­
der af reserven for leverancerne til supplering af re­
serven for det direkte salg; 
O EFT nr. L 148 af 28. 6. 1968, s. 13. 
O EFT nr. L 150 af 6. 6. 1984, s. 6. 
O EFT nr. L 90 af 1. 4. 1984, s. 13. ifølge artikel 2, stk. 2, i forordning (EØF) nr. 857/84 
kan en medlemsstat med hensyn til fastlæggelse af re­
ferencemængderne for producenter og opkøbere på 
sit geografiske område i henhold til formel A eller B 
basere sig på produktionen i et andet kalenderår end 
1981 justeret med en procentsats for at tage hensyn til 
produktions- og indvejningsvilkårene; 
der bør gælde samme bestemmelser for fastlæggelse af 
referencemængderne for de producenter af mælk og 
mejeriprodukter, der afsætter deres produkter direkte 
til konsum; 
anvendelsen af artikel 7 i forordning (EØF) nr. 
857/84, der vedrører overførsel af referencemængder 
i tilfælde af en bedrifts salg, bortforpagtning eller 
overdragelse ved arv, kan i visse tilfælde medføre, at 
der opstår en vanskelig økonomisk og social situa­
tion; medlemsstaterne bør for at gøre det muligt for 
en forpagter, hvis kontrakt udløber, at fortsætte mæl­
keproduktionen andet steds, bemyndiges til i fornø­
dent omfang at tildele denne forpagter en del af den 
referencemængder, der er tildelt den bedrift, han for­
lader; 
i artikel 12 i forordning (EØF) nr. 857/84 gives der 
med henblik på anvendelsen af tillægsafgiftsordningen 
en definition af begrebet »opkøber«; i denne defini­
tion tages der ikke tilstrækkelig hensyn til de tilfælde, 
hvor der er tale om meget små mejerier, som findes 
visse steder i Fællesskabet; fastsættelsen af et højere 
afgiftsbeløb i forbindelse med formel B begrundes 
med, at et givet mejeri så har mulighed for at gen­
nemføre en naturlig udligning mellem de stigende 
leverancer fra visse producenter og de faldende leve­
rancer fra andre producenter; en sådan naturlig ud­
ligning kan ikke foretages harmonisk på meget små 
mejerier; for at opnå større ækvivalens i resultaterne 
er det rimeligt ved begrebet »opkøber« i den pågæl-
Nr. C 37/8 De Europæiske Fællesskabers Tidende 9.2.85 
dende artikel at forstå en sammenslutning af opkø­
bere, der for disses regning udfører visse opgaver, så­
fremt medlemmernes mælketilførsler og sammenslut­
ningens samlede mælketilførsler ikke overstiger et vist 
niveau — 
UDSTEDT FØLGENDE FORORDNING: 
Artikel 1 
I forordning (EØF) nr. 857/84 foretages følgende 
ændringer: 
1. I artikel 3, stk. 1, nr. 3, ændres »perioden 1981-
1983« til »perioden 1980-1983« 
2. I artikel 5 indsættes som stk. 2: 
»Hvis det forbehold, der er omhandlet i stk. 1, 
viser sig at være utilstrækkeligt i forbindelse med 
anvendelse af artikel 3 og 4, kan medlemsstaterne 
inden for hver tolvmånedersperiode anvende de 
disponible mængder af den reserve, der kan opret­
tes i henhold til artikel 6, stk. 3.« 
3. Artikel 6 affattes således: 
»Artikel 6 
1. Hver af de i artikel 5, stk. 2, i forordning 
(EØF) nr. 804/68 omhandlede producenter af 
mælk og mejeriprodukter får tildelt en reference­
mængde, der svarer til deres direkte salg i ka­
lenderåret 1981 forhøjet med 1 %. 
Medlemsstaterne kan dog bestemme, at reference­
mængden for producenterne på deres område er 
lig med det direkte salg i kalenderåret 1982 eller 
1983 justeret med en procentsats. 
Denne procentsats kan differentieres i forhold til 
leverancerne fra visse kategorier af afgiftspligtige, 
udviklingen i leverancerne i visse område i perio­
den 1981-1983 og udviklingen i leverancerne fra 
visse kategorier af afgiftspligtige i samme periode 
på betingelser, som senere skal fastsættes efter 
fremgangsmåden i artikel 30 i forordning (EØF) 
nr. 804/68. 2. De samlede referencemængder, der tildeles i. 
henhold til stk. 1, må ikke overstige de mængder, 
der er fastsat i bilaget til denne forordning. 
3. Bestemmelserne i artikel 3, 4 og 7, anvendes 
på den i denne artikel nævnte producent på betin­
gelser, som senere skal fastsættes efter fremgangs­
måden i artikel 30 i forordning (EØF) nr. 804/68. 
Med henblik på anvendelsen af artikel 3 og 4 kan 
medlemsstaterne oprette en reserve inden for den 
samlede mængde, der er fastsat for hver af dem i 
bilaget. Hvis denne reserve viser sig at være util­
strækkelig med henblik på anvendelsen af artikel 3 
og 4, kan medlemsstaterne inden for hvor tolvmå­
neders periode anvende de disponible mængder af 
den reserve, der er oprettet i henhold til artikel 5, 
stk. 1.« 
4. I artikel 7 tilføjes som stk. 4: 
»4. I de tilfælde, hvor forpagtningskontrakter 
udløber, kan medlemsstaterne bestemme, at en del 
af referencemængden i fornødent omfang tildeles 
den afgående forpagter, således at han kan fort­
sætte mælkeproduktionen.« 
5. I artikel 12, litra e), tilføjes følgende afsnit: 
»Som opkøber betragtes imidlertid også en sam­
menslutning af opkøbere fra samme geografiske 
område, der for medlemmernes regning udfører 
administrative og regnskabsmæssige opgaver, så­
fremt 
— de enkelte medlemmers mælketilførsler er 
mindre end 50 000 kg/dag, 
— medlemmernes gennemsnitlige mælketilførsler 
er mindre end 30 000 kg/dag, og 
— sammenslutningens samlede mælketilførsler er 
mindre end 3 500 t/dag.« 
Artikel 2 
Denne forordning træder i kraft på tredjedagen efter 
offentliggørelsen i De Europæiske Fællesskabers Ti­
dende. 
Denne forordning er bindende i alle enkeltheder og 
gælder umiddelbart i hver medlemsstat.